11/07/2019 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 23691/2019.- Resolución definitiva do Programa FO223/2019.

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO223: CONVOCATORIA DO PROGRAMA DE SUBVENCIÓNS A ENTIDADES SEN FINS DE LUCRO PARA O APOIO AO DESENVOLVEMENTO DE FESTIVAIS AUDIOVISUAIS, MUSICAIS E DE ARTES ESCÉNICAS NA PROVINCIA DA CORUÑA, DURANTE O ANO 2019 Don VALENTÍN GONZÁLEZ FORMOSO, Presidente da Deputación Provincial da Coruña, PRIMEIRO.–Mediante resolución da Presidencia 18508, do 28 de maio de 2019, que foi publicada no BOP do 30 de maio de 2019, concedeuse de forma provisional, as subvencións da convocatoria FO223: Convocatoria do programa de subvencións a entidades sen fins de lucro para o apoio ao desenvolvemento de festivais audiovisuais, musicais e de artes escénicas na provincia da Coruña, durante o ano 2019, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación, alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. SEGUNDO.–Neste prazo comprobouse pola unidade xestora que na modalidade de festivais audiovisuais hai un erro de omisión na valoración do apartado “Dossier de prensa da edición anterior”. Tendo en conta que o dito apartado valórase con 2 puntos e que todos os festivais audiovisuais solicitantes presentaron un PDF coa relación de recortes de prensa e ligazóns a medios dixitais, debe sumarse 2 puntos á valoración inicial de cada un deles. Esta modificación da puntuación que afectaba ás solicitudes de subvencións no apartado audiovisual, non implica un novo importe de subvención a conceder, excepto no expediente 2019000005116 pertencente á asociación ESE8 no que se produce un cambio no tramo da baremación aplicada para obter os importes de subvencións. TERCEIRO.–Analizada a documentación achegada polos solicitantes no devandito prazo procede: 1. A ASOCIACION FKM CINE, en referencia ao expediente 2019000005297, do XI FKM FESTIVAL DE CINEMA FANTÁSTICO DA CORUÑA presentou unha reformulación da súa solicitude, cun novo orzamento por importe de 34.878,11 €. A Ordenanza Xeral de subvencións e transferencias da Deputación da Coruña publicada no BOP núm.72 do 15 de abril de 2019, establece no artigo 14 o seguinte: “Despois da notificación da resolución de concesión provisional e dentro do prazo concedido de dez días hábiles, a persoa beneficiaria deberá reformular a súa solicitude unicamente no caso de que o orzamento definitivo da actividade ou do investimento que se vai realizar sexa inferior ao orzamento subvencionado que se debe xustificar, segundo estea fixado naquela resolución provisional.” Polo exposto, non pode ser considerada como reformulación xa que o orzamento definitivo que se vai realizar non é inferior ao “orzamento que se ha xustificar” que neste caso é de 34.878,11 €, segundo figura na resolución de concesión provisional. En consecuencia non se axusta ao establecido na Ordenanza Xeral de subvencións e transferencias da Deputación da Coruña.2. A ASOCIACIÓN FREAKEMACINE presentou alegacións sobre a concesión provisional da subvención correspondente á entidade ASOCIACION FKM CINE, expediente 2019000005297, para o XI FKM Festival de cinema fantástico da Coruña. A entidade alega, en síntese, que a ASOCIACIÓN FKM CINE non pode ser beneficiaria da subvención concedida provisionalmente. As alegacións foron desestimadas por Resolución da Presidencia dictada para estos efectos.3. A ASOCIACIÓN CULTURAL E DEPORTIVA ESTEIRANA DE CARRILANAS solicitou a puntuación detallada da súa solicitude e presentou alegacións en referencia ao expediente 2019000004583 para o FESTIVAL DAS CARRILANAS - ESTEIRO 2019. A entidade achega nova documentación na que se completan erros e se amplía a información da solicitude inicial, para que se valore a nova documentación e se revise a puntuación outorgada. Na fase de alegacións á concesión provisional da subvención non poden valorarse datos ou documentos que non figuraban na solicitude inicial, polo que procede desestimar as alegacións presentadas.4. A ASOCIACION CULTURAL ALBATROS, presentou alegacións en referencia ao expediente 2019000005219, da INTERSECCIÓN Encontro Internacional de Arte Audiovisual. A entidade alega, en síntese, non estar conforme coa puntuación asignada e o importe da subvención concedida e solicita a revisión do expediente. Con carácter previo a estas alegacións a entidade solicitou informe de valoración no cal se reflicta a puntuación obtida no expediente. O dito informe foi enviado o día 07/06/2019 e xa se incluíron no mesmo os 2 puntos correspondentes ao apartado “Dossier de prensa da edición anterior” que non foi correctamente valorado na concesión provisional, tal e como consta no segundo antecedente deste informe. Revisada a documentación achegada e os datos consignados na solicitude comprobouse o seguinte: – O apartado “A entidade elaborou soportes divulgativos en formato audiovisual. (Spot ou video promocional, video resumo para as redes, etc)” non debe modificarse, xa que os links que constan na solicitude inicial e no pdf achegado o día 08/03/19 non funcionan polo que non se poden ter en conta na valoración. – O apartado “Número de actividades formativas, educativas, e actividades complementarias realizadas na edición anterior” non debe modificarse, xa que a pesar de que na documentación do expediente a entidade fixo constar 8 actividades complementarias, soamente se poden ter en conta 6, xa que entendemos que a “Visita guiada á exposición EXHUMACIÓN” forma parte da actividade complementaria “Exposición EXHUMACIÓN” e a “Festa INTERSECCIÓN coa pinchada DJ Jass Processor” non se pode considerar unha actividade paralela que encaixe na descrición das bases polo que non se poden ter en conta na valoración. – O apartado “A entidade contou con páxina web propia para a difusión e recollida da actividade realizada” que foi valorado na concesión provisional, debe modificarse, por comprobarse que non é unha páxina web específica do festival, se non un acceso directo ao catálogo da edición anterior, polo que non procede a asignación de 1 punto que constaba na valoración inicial. Tendo en conta o exposto nos apartados anteriores, a valoración correcta desta solicitude é de 73,33 puntos.5. Dar por completada a documentación administrativa do seguinte expediente que estaba condicionado na resolución de concesión provisional: Vistos os antecedentes sinalados, así como as disposicións legais de aplicación, proponse a adopción de seguinte, Vistos o informe do Servizo de Acción Social, Cultural e Deportes e o informe do Servizo de Fiscalización, RESOLVO: 1.º.–Inadmitir a solicitude de reformulación presentada pola ASOCIACION FKM CINE, segundo o disposto no antecedente terceiro.2.º.–Desestimar as alegacións presentadas pola entidade ASOCIACION CULTURAL E DEPORTIVA ESTEIRANA DE CARRILANAS, segundo o disposto no antecedente terceiro.3.º.–Estimar parcialmente as alegacións presentadas pola ASOCIACION CULTURAL ALBATROS e modificar o importe da subvención, segundo o disposto no antecedente terceiro.4.º.–Modificar o importe da subvención concedido no expediente 2019000005116 pertencente á asociación ESE8, resultado da aplicación da nova puntuación obtida.5.º.–Aprobar a concesión das subvencións correspondentes ao Programa FO223: Convocatoria do programa de subvencións a entidades sen fins de lucro para o apoio ao desenvolvemento de festivais audiovisuais, musicais e de artes escénicas na provincia da Coruña, durante o ano 2019, ás entidades sen animo de lucro seguintes: Total concedido: 527.519,58 €. 6.º.–Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.7.º.–Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións ( O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 8.º.–Dispor o gasto das subvencións concedidas con cargo á seguinte aplicación orzamentaria: 0612/3343/481, fase A, referencia n.º 22019005814, operación n.º 220190025191, importe 527.519,58 €. 9.º.–Denegar a concesión das subvencións correspondentes ao Programa FO223: Convocatoria do programa de subvencións a entidades sen fins de lucro para o apoio ao desenvolvemento de festivais audiovisuais, musicais e de artes escénicas na provincia da Coruña, durante o ano 2019, ás entidades sen animo de lucro seguintes polos motivos que se indican: 10.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 9 de xullo de 2019. O presidente, O secretario, Valentín González Formoso José Luis Almau Supervía